ايام ما كنت طالب ونفسي اتجوز قوي ويعني زي الشباب كلهم بقى واحد من شيوخي قال لي خد بالك انت هتتجوز على قد دينك. كل واحد اتجوز على قد دينه. الكلمة وجعتني اوي يا جماعة. ولكن فعليا الاية اللي انا جايبها لكم النهاردة الطيبات للطيبين. والطيبون للطيبات انا ما شفتش في حياتي اية
اتطبقت قدام عيني زي الاية دي. لقيت فعلا بتاع الدين بيتجوز واحدة بتاعة دين. لأ ده اكتر من كده. ده انا لقيت المتدين ممكن متدين وبيحب الدنيا يتجوز واحدة متدينة
لو بتحب الدنيا ممكن متدين ومضحي وعايز يعيش من اجل الدين والدعوة يتجوز واحدة متدينة ومضحية سبحان الله العزيم لقيت فعلا ربنا بيخلي كل واحد وواحدة يعني عارف يقول لك ما جمع الا اما وفق سواء في التدين سواء في الطباع القاعدة دي لها استسناء يا عم الشيخ ايوة لها استسناء
ولكن هي قاعدة قاعدة هي دي الاصل انما سيدنا لوط ما هو اتجوز واحدة خاينة لله ورسوله. امرأة آآ امرأة فرعون اسيا جوزة فرعون وهي من اصلح نساء البشرية كلها. ولكن الاصل الطيبات للطيبين. يعني ايه الطيبات للطيبين؟ والطيبون للطيبات؟ يعني من
رحمة ربنا ان انت لو انت فعلا بتحب ربنا هيرزقك واحدة بتحب ربنا. من رحمة ربنا ان لو انت عايزة فعلا بصدق شكل عملي انك تعيشي عشان دين ربنا. ربنا هيرزقك واحد عايز يعيش عشان دين ربنا. يعني ربنا هم بيسموها الطيور على اشكالها تقع. ربنا
سبحانه وتعالى هيساعدك. ربنا هيمد لك ايده. ربنا مش هيسيبك. ربنا مش هيتخلى عنك. بل يا جماعة القاعدة دي مش في الجواز بس. تلاقوا صاحب الهمة العالية ربنا بيرزقه صاحبة
اصحاب الهمة العالية وقعوا في بعض ازاي؟ قابلوا بعض منين؟ هو اصحاب الكهف قابلوا بعض ازاي؟ يعني تخيلوا سبعة مسلا شباب كل واحد عايز يوصل لربنا وعايشين في بلد فجور وكفر ووسنية. عرفوا بعض ازاي؟ ربنا رتب لهم اللقاءات. والاماكن اللي عرفوا بعض فيها. هي دي. هي دي
ربنا هيساعدك. ربنا هيبعت لك اللي يساعدك في الطريق. ربنا هيبعت لك اللي يساعدك وفي النهاية اذا اردت فاطمة فلابد ان تكون عليا. وانت لو عايزة علي لازم تبقي فاطمة يا جماعة الموضوع كبير. ربنا بيتعامل معنا في القضية دي كده وبيدينا مفاتيحها. المعنى التاني الجميل قوي للطيبات الطيبات للطيبين
ان الطيبات هنا هي الاعمال الصالحة الطيبة الطاهرة. اللي كلها اخلاص. الاعمال الجميلة. الاعمال العزيمة. هو ربنا فتح على باب الدعوة الى الله ليه؟ اشمعنى لما عمل مقطع مقاطع دعوية الناس كلها عرفته وربنا فتح عليه في الدعوة وعمل تحفيز قرآن وعمل عمرات هو اشمعنى ده اشمعنى
ليه ربنا فتح عليها في حفز القرآن وعملت دار تحفيز والطيبات الاعمال الصالحة العظيمة للطيبين ربنا ربنا بيساعدك ربنا سبحانه وتعالى هياخد بايدك. لو انت طيب لو انت طيبة لو انت فعلا نفسك تطيع ربنا برزق بصدق حقيقي
ربنا هيديك الطيبات. ربنا هييسر لك الاعمال الصالحة. ربنا هيفتح لك ابواب العمل الصالح. ربنا هيفتح لك ابواب الاستعمال. الله سيستعملك ولا يستبدل بك. يبقى الطيبات لمين يا رب؟ انت بتستعمل مين في طاعتك؟ بتستعمل مين في قيام الليل؟ في الدعوة الى الله في طلب العلم في حفز القرآن
في الاعمال الخيرية بتستعمل مين في ابواب العمل الصالح يا رب الطيبين. خليك طيب خليك طيبة ربنا يفتح لك ابواب العمل الصالح لان ده اعظم رزق من الله. اعظم الفلوس يا جماعة. لما بابقى في ندوة شبابية ولا في جولة اقول للشباب انا لو خيرت بين الجولة دي وبين مليون جنيه
ويقولوا تختار المليون جنيه. اقول لهم اقسم برب العرش العظيم اختار الجولة. اختار الندوة. اختار الكلمة. اختار المقطع اللي انا بديه الوقت ده. لان انا موقن ان مقطع بقيمته في الدنيا مش في الاخرة بس. في الدنيا اغلى من مليون جنيه. اللي ربنا هيعمله لي في حياتي. اللي ربنا هيعمله لي في قلبي ونفسيتي وصدري وحياتي
ومستقبلي بسبب المقطع ده اغلى من الدنيا واللي فيها. ابشروا ابشروا يا جماعة الطيبات للطيبين. والطيبون للطيبات. الطيبات بقى اللي هي طيبات الجنة بقى. الطيبون البنت الطيبة الولد الطيب طيب يعني طاهر نضيف. بتاع ربنا يعني
يعني منهمك في العمل الصالح يعني. متدينين يعني للطيبات. والطيبون للطيبات يعني للمقامات العالية في الجنة. للطيبات نعيم في الجنة انت عايز اكبر من كده ايه؟ ربنا بيقول لك هفتح عليك في الدنيا والاخرة هفتح عليك في الدنيا في في هاديك الطيبات من الرزق وهديك
طيبات من الاعمال الصالحة. ادي دنيا. طب وفي الاخرة هديك طيبات الفردوس الاعلى. يعني مقابل ايه؟ انك تبقى طيب انك تبقي طيبة انك انت تقول يا رب طيب قلبي. طيب نفسيتي. طيب حياتي. طيب جوارحي. طيب عنيا ما تبصش لحرام. طيب ودني ما تسمعش الحرام
طيب لساني ما ينطقش بحرام. طيب نفسيتي ما تحسدش ولا تحقد ولا تبقى انانية. طيب قلبي ما يتعلقش بغيرك. طيب معدتي ما تاكلش حرام طيب رجلي ما تمشيش لحرام. طيب شعري ما تكشفيهوش. وتفتني به المسلمين. طيب طيب حياتي يا رب
طيب ايدي ما تتمدش على حرام. طيب حياتي لو بقيت طيب ربنا وعدك بطيبات الدنيا وطيبات الدين وطيبات عايز ايه احسن من كده؟ وغير كل ده كمان ربنا وعد الطيب بالطيبة ووعد الطيبة بالطيب ربنا يجوزكم يا شباب ويبارك
ويفتح عليكم ويحل لكم مشاكلكم ويجبر خاطركم وياخد بايديكم ويروق بالكم